Likumprojekta „Grozījums likumā „Par atjaunotā Latvijas Republikas 1937. gada Civillikuma saistību tiesību daļas spēkā stāšanās laiku un piemērošanas kārtību”” sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| **1.** | **Pamatojums** | Likumprojekts „Grozījums likumā „Par atjaunotā Latvijas Republikas 1937. gada Civillikuma saistību tiesību daļas spēkā stāšanās laiku un piemērošanas kārtību”” (turpmāk – likumprojekts) izstrādāts, lai nodrošinātu Eiropas Parlamenta un Padomes 2011. gada 16. februāra Direktīvas 2011/7/ES par maksājumu kavējumu novēršanu komercdarījumos nacionālajā tiesību sistēmā (turpmāk – Direktīva 2011/7/ES) pārņemšanu nacionālajā tiesību sistēmā un īstenotu Direktīvas 2011/7/ES 12. panta prasības. |
| **2.** | **Pašreizējā situācija un problēmas** | Direktīvas 2011/7/ES 12. panta 1. punktā noteikts, ka dalībvalstīs stājas spēkā normatīvie un administratīvie akti, kas vajadzīgi, lai līdz 2013. gada 16. martam izpildītu 1. līdz 8. panta un 10. panta prasības. Dalībvalstis tūlīt dara Komisijai zināmu šo noteikumu tekstu. Tieslietu ministrija ir izstrādājusi likumprojektu „Grozījumi Civillikumā”, kurā pilnībā pārņemtas Direktīvas 2011/7/ES prasības. Lai novērstu maksājumu kavējumus komercdarījumos, Direktīvā 2011/7/ES ir paredzēti papildus noteikumi, kurus nepieciešams pārņemt nacionālajā tiesību sistēmā. Vienlaikus ar Direktīvas 2011/7/ES pieņemšanu, pastiprināta valsts un pašvaldību atbildība, lai novērstu kavētu maksājumu iestāšanos. Lai nodrošinātu likumprojekta „Grozījumi Civillikumā” spēkā stāšanos atbilstoši Direktīvas 2011/7/ES 12. pantā noteiktajam termiņam – 2013. gada 16. marts, nepieciešams virzīt grozījumus likumā „Par atjaunotā Latvijas Republikas 1937. gada Civillikuma saistību tiesību daļas spēkā stāšanās laiku un piemērošanas kārtību.”” Minēto grozījumu nepieciešamība pamatojama ar apstākli, ka Civillikumā nav ietverts tiesiskais regulējums attiecībā uz pārejas noteikumiem. Vienlaikus Direktīvas 2011/7/ES 12. panta 4. punktā noteikts, ka, transponējot šo direktīvu, dalībvalstis lemj par to, vai to attiecināt uz līgumiem, kas noslēgti pirms 2013. gada 16. marta, līdz ar to nepieciešami pārejas noteikumi, kas regulē likumprojekta „Grozījumi Civillikumā” spēkā stāšanās laiku un norāde par minēto grozījumu attiecināmību uz saistībām, kas noslēgtas līdz 2013. gada 16. martam.  |
| **3.** | **Saistītie politikas ietekmes novērtējumi un pētījumi** | Nav attiecināms |
| **4.** | **Tiesiskā regulējuma mērķis un būtība** | Likumprojekts paredz pārejas noteikumu, kas noteic, ka Civillikuma Trešās nodaļas „Saistības un prasījumi no neatļautas darbības.” IV. apakšnodaļa „Nokavējums līgumiem par preču piegādi, pirkumu vai pakalpojuma sniegšanu” jeb Direktīvas 2011/7/ES prasību attiecībā uz maksājumu kavējumiem darījumos privāto tiesību subjektu starpā, kā arī valsts un pašvaldību iestāžu un privāto subjektu starpā, stājas spēkā 2013. gada 16. martā. Ņemot vērā to, ka dalībvalstis ir tiesīgas izmantot rīcības brīvību attiecībā uz Direktīvas 2011/7/ES prasību ieviešanu ar atpakaļejošu spēku, Latvija neattiecinās Direktīvas prasības uz līgumiem, kas noslēgti pirms 2013. gada 16. martam. Šādu pozīciju Latvija ir paudusi Eiropas Komisijā, norādot, ka kavētie maksājumi, tai skaitā iestāžu, kā līgumslēdzējpušu disciplīna līgumsaistību izpildē nav apzināti kā aktuāli problēmjautājumi, kurus būtu nepieciešams risināt, piešķirot tiesību normām atpakaļejošu spēku. Ņemot vērā minēto, likumprojektā paredzēts, ka Civillikuma Trešās nodaļas „Saistības un prasījumi no neatļautas darbības.” IV. apakšnodaļas „Nokavējums līgumiem par preču piegādi, pirkumu vai pakalpojuma sniegšanu” noteikumi nav piemērojami līgumiem, kas noslēgti līdz 2013. gada 16. martam. |
| **5.** | **Projekta izstrādē iesaistītās institūcijas** | Likumprojekta izstrādē nacionālā līmenī Tieslietu ministrija ir sadarbojusies ar Finanšu ministrijas, Ekonomikas ministrijas, Veselības ministrijas ekspertiem, Latvijas tirdzniecības un rūpniecības kameras pārstāvjiem, Latvijas Universitātes akadēmiskajiem mācībspēkiem un pārstāvjiem no zvērinātu advokātu birojiem. Izstrādājot likumprojektu, tika rīkotas vairākas ekspertu darba grupas, kurās augstāk minēto institūciju eksperti saskaņoja likumprojektu un atbalstīja tā tālāku virzību. |
| **6.** | **Iemesli, kādēļ netika nodrošināta sabiedrības līdzdalība** | Direktīva 2011/7/ES publicēta Eiropas Savienības Oficiālajā Vēstnesī L 048, 23/02/2011 Lpp. 0001 – 0010, līdz ar to sabiedrība tika informēta par plānotajām izmaiņām jautājumos par kavētajiem maksājumiem.  |
| **7.** | **Cita informācija** | Nav. |

|  |
| --- |
| II. Tiesību akta projekta ietekme uz sabiedrību |
| **1.** | **Sabiedrības mērķgrupa** | Privāto tiesību juridiskās personas, valsts un pašvaldību iestādes, to kapitālsabiedrības un fiziskas personas, kuras īstenojot saimniecisko darbību, veic komercdarījumus. |
| **2.** | **Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt** | Nav attiecināms |
| **3.** | **Tiesiskā regulējuma finansiālā ietekme** | Direktīvas 2011/7/ES prasības netiks attiecinātas uz līgumiem, kas noslēgti līdz 2013. gada 16. martam. |
| **4.** | **Tiesiskā regulējuma nefinansiālā ietekme** | Nav attiecināms |
| **5.** | **Administratīvās procedūras raksturojums** | Nav attiecināms |
| **6.** | **Administratīvo izmaksu monetārs novērtējums** | Projekts šo jomu neskar. |
| **7.** | **Cita informācija** | Nav |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| **1.** | **Nepieciešamie saistītie tiesību aktu projekti** | Likumprojekts ir izstrādāts un virzāms izskatīšanai vienotā likumprojektu paketē ar grozījumiem Civillikumā. (Plānots likumprojektu Valsts sekretāru sanāksmē izsludināt vienlaikus ar grozījumiem Civillikumā). |
| **2.** | **Cita informācija** | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2011. gada 16. februāra Direktīvas 2011/7/ES par maksājumu kavējumu novēršanu komercdarījumos nacionālajā tiesību sistēmā.  |
| 2. | Citas starptautiskās saistības | Nav attiecināms |
| 3. | Cita informācija | Nav |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2011. gada 16. februāra Direktīvas 2011/7/ES par maksājumu kavējumu novēršanu komercdarījumos nacionālajā tiesību sistēmā.  |
| A | B | C | D |
| Direktīvas 2011/7/ES 12.panta 1.punkts | 18.pants | Pārņemts pilnībā | Stingrākas prasības nav paredzētas |
| Direktīvas 2011/7/ES 12.panta 4.punkts  | 18.pants | Dalībvalsts izmantojusi savu rīcības brīvību | Stingrākas prasības nav paredzētas |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Atbilstoši Direktīvas 2011/7/ES 12. panta 1. punktam dalībvalstīs stājas spēkā normatīvie un administratīvie akti, kas vajadzīgi, lai līdz 2013. gada 16. martam izpildītu Direktīvas 2011/7/ES 1. līdz 8. panta un 10. panta prasības. Dalībvalstis nekavējoties dara Komisijai zināmu šo noteikumu tekstu. |
| Cita informācija | Nav. |

*Anotācijas III un VI sadaļa – projekts šo jomu neskar.*

Tieslietu ministrs J. Bordāns

07.01.13. 10:00

886

I.Kahanoviča ,67036934

Inese.Kahanovica@tm.gov.lv